জহুরুল হক (অনুবাদক)
ড. জহুরুল হক ভারতের আসাম প্রদেশের সুন্নি মুসলিম পরিবারে জন্মগ্রহণ করেন। দীর্ঘ বার বছর পরিশ্রমের পর তিনি ১৯৮৬ সালে আল-কুরআনের বাংলা অনুবাদ প্রকাশ করেন। আল-কুরআনের বাংলা অনুবাদ চলাকালীন সময়েই তিনি অসমীয়া অনুবাদের কাজে হাত দেন।
আজিজুল হক (পণ্ডিত)
তাঁর রচনাবলীর মাঝে সবচেয়ে বিখ্যাত হলো দশ খন্ডে প্রকাশিত বুখারি শরিফের অনুবাদ। তাঁর করা অনুবাদটিই বাংলা ভাষায় "বুখারি শরীফে"র সর্বপ্রথম পূর্ণাঙ্গ অনুবাদ। অনুবাদের পাশাপাশি তিনি বিভিন্ন হাদীসের ব্যাখ্যাও পেশ করেছেন। বুখারী শরীফের এই অনুবাদটি রচনা শুরু করেন ১৯৫২ সালে হজ্জের সফরে এবং দীর্ঘ ষোল বছরে এই অনুবাদ তিনি সম্পন্ন করেন। এই অনুবাদের একটি বড় অংশ রচিত হয়েছে মদিনায় অবস্থিত মুহাম্মাদ সাল্লাল্লাহু আলাইহি ওয়া সাল্লামের সমাধির কাছে।
তাঁর বিখ্যাত আরেকটি গ্রন্থ হলো উর্দু ভাষায় রচিত বুখারি শরিফের ব্যাখ্যাগ্রন্থ "ফজলুল বারী শরহে বুখারী"। এটি তিনি ছাত্রজীবনেই রচনা করেন। ১৮০০ পৃষ্ঠা সংবলিত এই ব্যাখ্যাগ্রন্থটি প্রথম দুই খন্ড পাকিস্তানে প্রকাশিত হয়েছে। তৃতীয় খন্ডসহ পুরো বইটি বাংলাদেশে প্রকাশের কাজ সম্পন্ন হয়েছে। এছাড়া তিনি বঙ্গানুবাদসহ হাদীসের বিষয়ভিত্তিক একটি সংকলন রচনা করেন, যার নাম "মুসলিম শরীফ ও অন্যান্য হাদীসের ছয় কিতাব"।
এগুলো ছাড়াও তাঁর বেশকিছু রচনা রয়েছে। নিচে সেগুলোর তালিকা দেয়া হলোঃ
১. জালাল উদ্দিন মুহাম্মদ রুমির বিখ্যাত ফার্সি কাব্যগ্রন্থ "মসনবি-"এর বঙ্গানুবাদ
২." পুঁজিবাদ, সমাজবাদ ও ইসলাম"
৩. "কাদিয়ানি মতবাদের খণ্ডন"
৪. "মাসনূন দোয়া সংবলিত মুনাজাতে মাকবূল (অনুবাদ)"
৫." সত্যের পথে সংগ্রাম (বয়ান সংকলন)"